تطوان

تطوان ولاً تيطًاون هي واحد المدينة فالشمال د لمغريب، و تاتسمًا تا الحمامة البيضا. تيطاون هي كلمة بالأمازيغية د غمارة، و تاتعني العينين. تيسكنو ف تطوان تقريبا 380.000 واحد، و لمنطقة ديالها معروفة ب لبحورا الزوينين لي تيجيوليهم بزاف د الناس ف الصيف.

 التاريخ 
سمية ديال تيطوان جاية من لأمازيغية تيطاوين (ⵜⵉⵟⵟⵇⵡⵉⵏ) اللي كاتعني العينين.

تبنات لمدينة لقديمة د تطوان على جبل درسة و كانت من ديما عندها أهمية كبيرة ف التاريخ د لمغريب لإسلامي حيت كانت محطة ف التحركات بين لمغريب لإسلامي و لأندلس.

ف وقت الإستعمار الصبليوني للشمال د لمغريب كانت تطوان هي لعاصمة د المنطقة. ديك المنطقة كانت تاتسمى المنطقة الخليفية و كانت تاتحكمها صبانيا ب التنسيق مع واحد السيد لي تيمثل الملك و كانت سميتو الخليفة السلطاني.

 جغرافيا 
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 101.155 لي ساكنين ف تطوان، سوا مغاربا ؤلا ڭور.

 جماعة تطوان 
لجماعة لحضرية تابعة ل إقليم تطوان، جهة طنجة تطوان الحسيمة، ساكنين فيها 377866 واحد، على حسب لإحصاء لعام 2014.

 تعليم 
 نسبة لأمية (نّاس لّي ما كايعرفوش يقراو ولا يكتبو) : 20,8%
 نسبة سّكان لّي قاريين فوق الليسي (ليسي و جامعة): 21,3%
 قتيصاد 
 نسبة نّاس نّشيطين (لّي يقدرو يخدمو): 50%
 نسبة لبطالة (نّاس لّي ما خدامينش و تايقلبو على خدمة): 21,5%
 نسبة نّاس اللي خدامين ف دّولة (ولا لبيطاليين اللي سبق ليهوم خدمو): 12,5%
 نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):53,3%

 لمعالم 
من بعد ما سالا لوجود لإسلامي ف لأندلس، ولات مركز ديال لأندلسيين اللي لجؤو ل لمغريب و هادشي اللي عطا ل لمدينة روح أندلسية ف لمعمار و لبني ديالها. داكشي علاش فيها بزاف ديال لمعالم و دخلات لمدينة لقديمة ل لّيستا د معاليم التراث العالمي د ليونيسكو من 1997.http://whc.unesco.org/fr/list/837/

 تصاور 

 شوف حتا 

 لمدينة لقديمة د تطوان

 مصادر 


تصنيف:جهة طنجة تطوان الحسيمة
تصنيف:مدون د لمغريب
تصنيف:مقالات فيها مصدر و 3000 بايت
تصنيف:مواقع ديال الترات لعالمي ف لمغريب